section_heading: Karakteristike
paragraph_text: Glavno naoružanje T-62 tenka bio je potpuno stabilizirani 115 mm 2A20 top koji su razvili sovjetski znanstvenici kako bi povećali borbenu učikovitost svojih topova i mogli razviti jače granate. Taj top bio je prvi tenkovski glatkocijevni top koji je postavljen na serijski tenk. Probojnost potkalibarnog penetratora na udaljenosti od 1000 m je oko 228 mm homegenog čelika. Na istoj udaljenosti, kumulativna granata probija 495 mm homogenog čeličnog oklopa. Top može ispaljivati i 9K116 Bastion vođenu raketu koja je ista kao i ona za T-55 samo je prilagođena većem topu. Iako je top u potpunosti stabiliziran, zbog loše ciljaničke sprave i opreme preciznost gađanja iz pokreta je vrlo mala.